|  |  |  |
| --- | --- | --- |
| Tantárgy neve: Gazdaságpolitika | **Kódja: NMG\_GI784K3** | **Kreditszáma: 3** |
| A tanóra típusa[[1]](#footnote-1): szem és száma: 2 | | |
| A számonkérés módja (koll./gyj./egyéb[[2]](#footnote-2)): kollokvium | | |
| A tantárgy tantervi helye (hányadik félév)2 | | |
| Előtanulmányi feltételek *(ha vannak)*: | | |
| **Kompetenciák:**  **Tanári: 4., 8., 9., 10.**   * A tanulók műveltségének, készségeinek és képességeinek fejlesztése a tudás felhasználásával * Szakmai együttműködés és kommunikáció * Önművelés, elkötelezettség a szakmai fejlődésre * Kommunikatív kompetencia, a tanuló kommunikációs készségeinek fejlesztése   **Szakmai: 4., 5., 7., 8.**   * az épített és természetes környezetért érzett felelősség * más kultúrák megismerése és elfogadása * demokratikus intézményrendszer használatához szükséges ismeretek és képességek erősítése * tervezéshez, irányításhoz szükséges ismeretek erősítése   **Tudás:**  Gazdasági tudáselemek: makroökonómiai fogalmak, a gazdaságelemzés alapjai, ismeretek a gazdasági folyamatok befolyásolásának eszközeiről. A gazdasági ismeretek átadásának, közvetítésének tudás-elemei: a híranyagok gazdasági tartalmainak összekapcsolása a gazdaságelméleti alapösszefüggésekkel  **Attitűdök/nézetek:**  Érdeklődés, nyitottság az aktuális gazdasági események befogadására; ráhangoltság a gazdasági döntések társadalmi hatásainak elemzésére; szociális érzékenység, szolidarisztikus attitűd.  **Képességek:**  Elemzőképesség; makro-szemlélet; multiplikatív-szemlélet: a tovagyűrűző gazdasági és társadalmi hatások felismerésének képessége; prognózis-alkotási képesség; gazdasági tények nagyságrendjének kallibrálási képessége.  **Cél:**  A hallgatók közgazdasági szemlélete erősödjön, tájékozódó képességet szerezzenek a makrogazdasági stratégiai és a napi, gyakorlati kérdésekben, s ezáltal érteni-értelmezni tudják a gazdaságpolitikai döntéseket és történéseket. Váljanak képessé arra, hogy majd tanítványaikban is felerősítsék a napi-gazdasági kérdések mélyebb megismerésének és vizsgálatának igényét.  **Tartalom:**  A modern piacgazdaság előzményei, intézményei és szabályai. A gazdaságpolitika, mint a gazdaságfejlesztést meghatározó cél- és eszközrendszer. A gazdaságpolitika aktorai. Az állam gazdasági szerepvállalásáról vallott felfogások – a gazdaságpolitika eltérő ideológiai keretei. Az indirekt gazdaságszabályozás eszközrendszerei: fiskális és monetáris beavatkozás. A legfontosabb makrogazdasági problémák és kezelésük: infláció – antiinflációs gazdaságpolitikai eszközök; a foglalkoztatáspolitika aktív és passzív eszközei; gazdaságélénkítő programok; struktúrapolitika; regionális fejlesztés; jóléti politika. A fogyasztói magatartás és következményei. A külgazdasági feltételrendszer. Az Európai Unió. A magyar gazdaságtörténet néhány gazdaságpolitikai tanulsága. Gazdaságpolitikánk a rendszerváltástól napjainkig.  **Módszerek:**  Az előadások mutatják be a témakör csomóponti kérdéseit. A házi feladatként elkészítendő és benyújtandó elemzés a hallgatók önálló munkáját igényli; adatgyűjtő-elemző, és prognosztizáló képességüket fejleszti.  Követelmények, a tanegység teljesítésének feltételei: A kollokvium minimum-teszttel kombinált szóbeli vizsga, melynek végeredményét a házi feladat minősítése (kb. 40%-ban) befolyásolja. | | |
| **Irodalom:**   1. Gazdaságpolitika (Szerk.: Veress József) Aula, Bp., 2003. 2. Bod Péter Ákos: Gazdaságpolitika – Intézmények, döntések, következmények Aula, Bp., 2002. 3. Kornai János: Szocializmus, kapitalizmus, demokrácia és rendszerváltás Akadémiai Kiadó, Bp., 2007. 4. Berend T. Iván: Terelőúton – Közép- és Kelet-Európa 1944-1990. Vince Kiadó, Bp., 1999. 5. Samuelson – Nordhaus: Közgazdaságtan III. kötet: Alkalmazott közgazdaságtan a mai világban KJK, Bp., 1992. 6. Spéder Zsolt: A mindennapi élet ökonómiája. Budapest, KJK 1993. | | |
| **Tantárgy felelőse** (*név, beosztás, tud. fokozat*)**: Dr. Kádek István PhD főiskolai tanár** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Kádek István PhD főiskolai tanár** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)